Adolfo Camilo Díaz

Adolfo Camilo Díaz López  ye un escritor, dramaturgu, cantautor, xestor cultural ya historiador asturianu y miembru de l'Academia de la Llingua Asturiana dende 1988. Como escritor destaca como autor de testos teatrales y de noveles curties y tien ganaos dellos de los premios más prestixosos de la lliteratura asturiana, como'l Premiu Alejandro Casona de Teatru (2005), el Xosefa de Xovellanos (en cuatro ocasiones, 1985, 1995, 2006 y 2009), el Premiu Montesía de Novela Xuvenil (en dos ocasiones, 2006 y 2011), el Premiu Xosefa Canellada (2016), el de novela curtia de l'Academia de la Llingua Asturiana (1987), y otros como'l Fernández Lema de narrativa, el Premiu de Cuentos de Ḷḷena, Bimenes pola Oficialidá, Garrapiellu, Campo de los Patos o'l Premio Nacional de Novela de UGT...

Adolfo Camilo Díaz llicencióse en Historia na Universidá d'Uviéu, onde fizo un trabayu d'investigación sobre Paul Naschy: El cine fantaterrorífico español (Santa Bárbara 1993), onde crea'l conceutu de "fantaterror" nel argot cinematográficu español. 

Entamó nel teatru col grupu de teatru de la Universidá Llaboral de Xixón Guaxa en 1979. En 1980 creó'l Taller Laboratorio de Teatro de Avilés xunto a Rafael Mijares y José Rico. En 1981 fundó'l grupu de teatru esperimental Güestia, nel que coincidió con Xuan Bello. El grupu acabó disolviéndose y dando pasu a una banda de rock del mesmu nome (Güextia), qu'asoleyó un discu tituláu Inaux. Años más tarde, en 1982, formó el coleutivu teatral Amorecer, col que presentó varios espectáculos ente los que destaca El suañu la razón (1985). Esti espectáculu ta basáu nun collage de testos de Goethe, Kafka, Mediero y el propiu Adolfo Camilo Díaz. En 2017 estrena nel Teatru Xovellanos de Xixón Muyeres inesperaes, el biltu de la primer sitcom n'asturianu, una serie de la que ye responsable del so guión y de la so direición.

Nel ámbitu institucional trabayó como animador cultural nos conceyos d'Uviéu, Carreño, Avilés y Corvera y, anguaño ye Xerente de Cultura nel conceyu de Corvera. Foi conseyeru constituyente del Conseyu d'Alministración de la Radiotelevisión del Principado de Asturias (RTPA) dende l'aniciu hasta 2011.

Aparte de la fundación de la revista Al Bellume (espublizada ente 1986 y 1989) y de les sos collaboraciones na prensa (en La Nueva España, La Voz de Avilés, La Voz de Asturias, la Hoja del Lunes d'Uviéu y Les Noticies), asoleyó una montonera de llibros, principalmente de narrativa o rellacionaos col teatru. Ye tamién traductor de la obra de José Viale Moutinho y de Jules Verne. 

Arriendes d'esto, una parte de les sos obres traduxéronse al portugués, francés ya inglés. 

 Obra 
 Narrativa 
 Añada pa un güeyu muertu, 1985, premiu Xosefa Xovellanos.
 L'otru Sherlock Holmes, 1986
 Pequeña lloba enllena d'amor, 1988, premiu de novela curtia de l'Academia de la llingua asturiana.
 Miénteme, dime la verdá, 1989.
 L'home que quería ser estatua, 1991
 Diariu de viaxe, 1995, premiu Xosefa Xovellanos.
 El vientre del círculu, 1996.
 Venus, Occidente y otros cuentos éticos, 1997
 Nunca nun te fíes de la xente que nun enseña los dientes al rise, 1998
 Nueche, 2002
 Suañé Cabu Verde. Nunca ye endemasiao tiempu, 2003
 Imago, 2006, premiu Xosefa Xovellanos.
 Advenimientu, 2008, premiu Xosefa Xovellanos.
 Skull City y otres histories, 2020, Premiu de la Crítica de l’Asociación d’Escritores d’Asturies (AEA) na categoría de narrativa n’asturianuAdolfo Camilo y Gonzalo G. Barreñada premios de la Crítica d’Asturies de narrativa y poesía  formientu.com Consultao'l 17.01.2022

 Narración xuvenil 
 Blugás (Prímula I), 1993
 Khaos, 2006, Premiu Montesín de Novela Xuvenil
 Memorial del monstru, 2011, Premiu Montesín de Novela Xuvenil
 La Mar, 2016, Premiu María Josefa Canellada

 Teatru 
 Psicokiller, 1993
 País. Una traxicomedia asturiana, 2004

 Monólogu 
 Nelón y el sexu sentíu (y otros socedíos), 2002

 Ensayu 
 Pentimento I, 1992
 El teatru popular asturianu, 2002
 En tables, 2006

 Traducciones 
 José Viale Moutinho: Mázcares venecianes, 1989
 José Viale Moutinho: Cuentos fantásticos (a comuña con Xandru Fernández), 1992
 Jules Verne: L’eternu Adán, 1992.
 José Viale Moutinho: Nombres de árboles quemados, 1993.

 Programes radiofónicos 
 El gran teatru del mundu (RPA), 2013

 Referencies 

 Enllaces esternos 

 Adolfo Camilo díaz na Biblioteca d'autores asturianos. Contién una bibliografía (actualizada la última vez en 1998) y un fragmentu de L'home que quería ser una estatua 
 "Asina fue'l Surdimientu" n'Asturies.com. Trescripción d'una entrevista col autor na emisora de radio Onda Peñes

Categoría:Escritores d'Asturies
Categoría:Escritores n'asturianu
Categoría:Persones d'Ayer
Categoría:Alumnáu de la Universidá d'Uviéu